**Կամրան Նազիմ օղլու Աբդուլազադե** (ադրբ.՝ Abdullazadə Kamran Nazim oğlu, մարտի 20, 1995(1995-03-20), Լենքորան, Ադրբեջան), ադրբեջանցի ֆուտբոլիստ, որ խաղում է կիսապաշտպանի դիրքում։ Հանդես է գալիս Ադրբեջանի Պրեմիեր լիգայի «Կյապազ» ակումբում։

Կենսագրություն
--------------

Կամրան Աբդուլազադեն ֆուտբոլ խաղալ սկսել է 10 տարեկանում Լենքորանի մանկապատանեկան մարզադպրոցում, մարզիչ Բախտիյար Միրսեիդովի գլխավորությամբ։ Նա այնտեղ անցկացրել է 4 տարի։ 2009 թվականին տեղափոխվել է «Խազար Լենքորան» ֆուտբոլային ակումբի մինչև 15 տարեկանների պատանեկան թիմ, որտեղ նրա մարզիչը եղել է Նամիկ Կարաևը։ Այնուհետև տեղափոխվել է մինչև 17 տարեկանների թիմ։

Ակումբային կարիերա
------------------

### Առաջնություն

Լինելով Ադրբեջանի Պրեմիեր լիգայի «Խազար Լենքորան» ակումբի սան՝ Կամրան Աբդուլազադեն 2011 թվականից հանդես է եկել «նավաշինարարների» հիմնական կազմում։ 2013 թվականի հոկտեմբերին զորակոչվել է զինվորական ծառայության Ադրբեջանի զինված ուժերում և ուղարկվել բանակի մարզական ակումբ՝ ՄՕԻԿ (Բաքու)։ Սակայն 2013 թվականին դեկտեմբերին երկու ակումբների ղեկավարների միջև համաձայնություն է ձեռք բերվել, և Կամրանը վերադարձել է իր հարազատ «Խազար-Լենքորան» ակումբ, որտեղ նա շարունակել է հանդես գալ վարձավճարով

«Սպիտակականաչների» կազմ վերադառնալուց անմիջապես հետո Կամրանը «Լենքորանի» նոր գլխավոր մարզչի՝ թուրք Մուստաֆա Դենիզլիի կողմից ընդգրկվել է թիմի հիմնական կազմում։

### Գավաթ

Լինելով «Խազար Լենքորան» ակումբի ֆուտբոլիստ՝ 2013 թվականին մասնակցել է Ադրբեջանի սուպերգավաթի խաղարկությանը.

| № | Ամսաթիվ | Փուլ | Ակումբ | Հակառակորդ | Լիգա | Հաշիվ |
| --- | --- | --- | --- | --- | --- | --- |
| 1 | 2013 թվականին հոկտեմբերի 23 | 2013 թվականի Ադրբեջանի ֆուտբոլի սուպերգավաթ | «Խազար Լենքորան» | «Նեֆթչի» Բաքու | Պրեմիեր լիգա | 2 : 1 |

ՈՒԵՖԱ-ի Եվրոպայի լիգա
---------------------

Ընդգրկված է եղել «Խազար Լենքորանի» հայտացուցակում՝ մասնակցելու ՈՒԵՖԱ-ի Եվրոպայի լիգայի 2012/13 մրցաշրջանին։

Ադրբեջանի ազգային հավաքական
---------------------------

Հանդես է եկել Ադրբեջանի պատանեկան տարբեր տարիքային խմբերի (U-15, U-16, U-17 և U-19) հավաքականներում։

### U-17

Մինչև 17 տարեկանների հավաքականում իր նորամուտը կատարել է 2011 թվականի հոկտեմբերի 17-ին Եվրոպայի առաջնության ընտրական փուլի՝ Խորվաթիայի հավաքականի դեմ խաղին, որն անցկացվել է Ռովինում և ավարտվել Ադրբեջանի հավաքականի հաղթանակով 2:1 հաշվով։

### U-19

Առաջին հանդիպումը Ադրբեջանի մինչև 19 տարեկանների հավաքականում անցկացրել է 2013 թվականի հոկտեմբերի 12-ին՝ մասնակցելով Եվրոպայի առաջնության ընտրական փուլի՝ Բոսնիա և Հերցեգովինայի հավաքականի դեմ խաղին Լանդսկրունա քաղաքում, որն ավարտվել է ոչ-ոքի (1:1)։

Ձեռքբերումներ
-------------

«Խազար Լենկրան» ակումբի կազմում հասել է հետևյալ հաջողություններին.

* 2011 և 2012 թվականների Ադրբեջանի Պրեմիեր լիգայի արծաթե մեդալակիր,
* 2011 թվականին Ադրբեջանի գավաթակիր,
* 2013 թվականի Ադրբեջանի առաջնության եզրափակչի մասնակից,
* 2013 թվականի Ադրբեջանի սուպերգավաթի խաղարկության հաղթող։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  "Xəzər Lənkəran" iki futbolçu icarəyə götürüb Archived 2014-01-10 at the Wayback Machine.(ադրբ.)
3. ↑  Premyer Liqada qış bazarlığı Archived 2014-01-10 at the Wayback Machine.(ադրբ.)
4. ↑  Mustafa Dənizli göstəriş verdi, "Xəzər Lənkəran" 2 futbolçu icarəyə götürdü Archived 2014-01-10 at the Wayback Machine.(ադրբ.)
5. ↑  "Xəzər Lənkəran" Azərbaycan Superkubokunun qalibi oldu Archived 2014-05-29 at the Wayback Machine.(ադրբ.)
6. ↑  Khazar Lankaran vs. Neftçi 2 - 1(անգլ.)
7. ↑  Avropa Liqası: "Xəzər Lənkəran"ın UEFA-ya təqdim etdiyi ilk siyahı(ադրբ.)
8. ↑  Croatia U17 vs. Azerbaijan U17 1 - 2(անգլ.)
9. ↑  Azerbaijan U19 vs. Bosnia-Herzegovina U19 0 - 0(անգլ.)

Աղբույրներ
----------

* Ֆուտբոլիստի էջը *soccerway.com* կայքում(անգլ.)
* Kamran Abdullazada (Under - 19) on the UEFA.com(անգլ.)

Արտաքին հղումներ
----------------

* Профиль игрока на сайте ПФЛ - Профессиональной Футбольной Лиги Азербайджана
* Статискика выступлений К.Абдуллазаде на сайте transfermarkt.co.uk(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Soccerway · Transfermarkt (խաղացող) · ՈւԵՖԱ |

 |